CELEX: 52011DP0060
Language: lv
Date: 2011-02-16 00:00:00
Title: Procedūra ar iesaistītajām komitejām un priekšlikuma nodošana atpakaļ komitejai (50. un 56. panta interpretācija) Eiropas Parlamenta 2011. gada 16. februāra lēmums par procedūru ar iesaistītajām komitejām un priekšlikuma nodošanu atpakaļ komitejai gadījumos, kad tiek noraidīts Komisijas priekšlikums (Eiropas Parlamenta Reglamenta 50. un un 56. panta interpretācija)

28.6.2012   
            
            
               LV
            
            
               Eiropas Savienības Oficiālais Vēstnesis
            
            
               CE 188/65
            
         Trešdiena, 2011. gada 16. februārisProcedūra ar iesaistītajām komitejām un priekšlikuma nodošana atpakaļ komitejai (50. un 56. panta interpretācija)
   P7_TA(2011)0060
   Eiropas Parlamenta 2011. gada 16. februāra lēmums par procedūru ar iesaistītajām komitejām un priekšlikuma nodošanu atpakaļ komitejai gadījumos, kad tiek noraidīts Komisijas priekšlikums (Eiropas Parlamenta Reglamenta 50. un un 56. panta interpretācija)
   2012/C 188 E/15
   
      Eiropas Parlaments,
   
               —
            
            
               ņemot vērā Konstitucionālo lietu komitejas priekšsēdētāja 2011. gada 15. februāra vēstuli,
            
         
               —
            
            
               ņemot vērā Reglamenta 211. pantu,
            
         
               1.
            
            
               nolemj piemērot šādu 50. panta interpretāciju:
               
                            
                        
                        
                           “Priekšsēdētāju konferences lēmums piemērot procedūru ar iesaistīto komiteju attiecas uz visām attiecīgās procedūras stadijām.
                        
                     
                            
                        
                        
                           Tiesības, kas izriet no “kompetentās komitejas” statusa, īsteno vadošā atbildīgā komiteja. Īstenojot šīs tiesības, tai jārespektē iesaistītās komitejas prerogatīvas, proti, jāievēro lojālas sadarbības pienākums attiecībā uz darba grafiku un iesaistītās komitejas tiesības noteikt tās ekskluzīvajā kompetencē ietilpstošos grozījumus, kas iesniegti Parlamentam.
                        
                     
                            
                        
                        
                           Ja vadošā atbildīgā komiteja neievēro iesaistītās komitejas prerogatīvas, vadošās atbildīgās komitejas pieņemtie lēmumi aizvien ir spēkā, bet iesaistītā komiteja var tās ekskluzīvajā kompetencē ietilpstošos grozījumus iesniegt tieši plenārsēdē.”
                        
                     
         
               2.
            
            
               nolemj piemērot šādu 56. panta 3. punkta interpretāciju:
               
                            
                        
                        
                           “Pēc tam, kad priekšlikums nodots atpakaļ komitejai saskaņā ar 3. punktu, vadošā atbildīgā komiteja, pirms tā pieņem lēmumu par procedūru, ļauj saskaņā ar 50. pantu iesaistītajai komitejai izdarīt izvēli attiecībā uz grozījumiem, kuri ietilpst tās ekskluzīvā kompetencē, proti, izvēlēties grozījumus, kuri jāiesniedz Parlamentam no jauna.
                        
                     
                            
                        
                        
                           Uz kompetentās komitejas rakstveida ziņojuma iesniegšanu vai tā mutisku izklāstīšanu attiecas 3. punkta otrajā daļā noteiktais termiņš. Tas neattiecas uz Parlamenta lēmumu par piemērotu laiku attiecīgās procedūras izskatīšanai.”
                        
                     
         
               3.
            
            
               Uzdod priekšsēdētajam informatīvos nolūkos nosūtīt šo lēmumu Padomei un Komisijai.